**Андрычград** (сербск.: Андрићград, што азначае «*горад Андрыча*») — горадабудаўнічы праект («горад у горадзе»), размешчаны ў Вішаградзе, Рэспубліка Сербская, Боснія і Герцагавіна. Пабудаваны пад кіраўніцтвам і пры фінансавым удзеле рэжысёра Эміра Кустурыцы. Горад прысвечаны югаслаўскаму пісьменніку Іва Андрычу, лаўрэату Нобелеўскай прэміі.

Гісторыя
--------

Галоўны ўваход у Андрычград
Будаўніцтва Андрычграда, таксама вядомага як **Каменград** пачаліся 28 чэрвеня 2011 года. Ён быў афіцыйна адкрыты 28 чэрвеня 2014 г. у дзень 100-годдзя забойства эрцгерцага Фердынанда Гаўрылай Прынцыпам. Выдаткі на будаўніцтва склалі амаль 15 мільёнаў еўра.

Андрычград размешчаны на правым беразе Дрыны побач з Вішаградскім мостам, які ўваходзіць у спіс Сусветнай спадчыны ЮНЕСКА, і распасціраецца ад моста да вусця ракі Рзава. Пасля этнавёскі Дрвенград у Сербіі, гэта другі пасёлак, створаны Кустурыцай з нуля. Андрычград знаходзіцца менш чым у 20 км на захад ад Дрвенграда.

Горад займае плошчу больш за 1,7 га. Там ёсць гарадскі муніцыпалітэт, крамы, гасцініцы, тэатр, дом-музей Іва Андрыча, гуманітарны інстытут, храм Святога князя Лазара, рынак, кафэ і рэстараны, бібліятэка, мастацкая галерэя, кінатэатр, невялікая прыстань. Прадстаўлены пабудовы розных архітэктурных стыляў і эпох.

Андрычград павінен стаць месцам здымак новага фільма Кустурыцы, заснаваным на рамане *Мост на Дрыне* лаўрэата Нобелеўскай прэміі па літаратуры Іва Андрыча.

Помнікі
-------

**Помнік Іва Андрычу** размешчаны ў цэнтры Андрычграда. Помнік мае вышыню 2,4 м і быў адкрыты на Відавдан 28 чэрвеня 2012 года падчас цырымоніі, прысвечанай гадавіне пачатку будаўніцтва Андрычграда. Помнік быў створаны ў адказ на знос бюста Іва Андрыча ў Вішаградзе ў 1991 годзе мусульманскімі экстрэмістамі.

**Помнік Пятру II Петравічу Негашу** усталяваны на плошчы перад храмам Святога князя Лазара. Адкрыты 29 лістапада 2013 года. З'яўляецца копіяй помнікаў у Падгорыцы і Бялградзе.

Ганаровыя грамадзяне
--------------------

Ганаровыя грамадзяне Андрычграда — гэта людзі, якім былі ўручаны ключы ад горада. Імі з'яўляюцца:

* Міларад Додзік, прэзідэнт Рэспублікі Сербскай
* Вук Ярэміч, старшыня на 67-й сесіі Генеральнай Асамблеі ААН
* Мація Бечкавіч, пісьменнік
* Новак Джокавіч, тэнісіст

Галерэя
-------

* Галоўная плошча АндрычградаГалоўная плошча Андрычграда
* Цырымонія адкрыцця 28 чэрвеня 2014Цырымонія адкрыцця 28 чэрвеня 2014
* Галоўная вуліца АндрычградаГалоўная вуліца Андрычграда
* Плошча ў АндрычградзеПлошча ў Андрычградзе
* Сярэднявечная сербская архітэктураСярэднявечная сербская архітэктура
* Усходняя архітэктураУсходняя архітэктура
* Андрычград ноччуАндрычград ноччу
* Помнік Петру II ПетравічуПомнік Петру II Петравічу
* Турыстычная лодкаТурыстычная лодка
* Насценны роспісНасценны роспіс
* Плошча Петра II ПетравічаПлошча Петра II Петравіча

Зноскі
------

1. ↑  Otvaranje kompleksa Andrićgrad u znaku stogodišnjice Velikog rata (серб.)
2. 1 2  Российский писатель и публицист удостоился премии имени Иво Андрича за роман «Обитель» и книгу рассказов «Семь жизней»
3. ↑  Uz ćupriju novi Kusturicin grad(недаступная спасылка)
4. ↑  Обиљежавања годишњице од почетка изградње Андрић града (серб.).  Радио-телевизија Републике Српске (28. 6. 2012). Праверана 30. 6. 2012.(недаступная спасылка)
5. ↑  Откривен споменик Иви Андрићу (серб.).  Радио-телевизија Републике Српске (28. 6. 2012). Праверана 30. 6. 2012.
6. ↑  Откривен споменик Иви Андрићу (серб.)(недаступная спасылка).  СРНА (28. 6. 2012). Архівавана з першакрыніцы 2 лютага 2014. Праверана 30. 6. 2012.
7. ↑  Данас откривање споменика нобеловцу (серб.)(недаступная спасылка).  СРНА (28. 6. 2012). Архівавана з першакрыніцы 2 лютага 2014. Праверана 30. 6. 2012.
8. ↑  Đokoviću ključevi Andrićgrada **(нявызн.)**.  Večernje Novosti. Праверана 16 November 2014.

Спасылкі
--------

* andricgrad.com — афіцыйны сайт Андрычграда

|  |  |
| --- | --- |
| ⚙️   У сацыяльных сетках | Facebook |